Brian Mikkelsen (KF), 2005-11-29:
Jeg vil godt starte med at sige, at jeg er meget enig i mange af intentionerne bag det forslag, som vi nu skal behandle.
Hvis man har talent for og glæde ved musikken, så skal man jo ikke være forhindret i at udvikle sin interesse, bare fordi man kommer fra en familie, der ikke har de helt store økonomiske ressourcer.
Men jeg er jo heller ikke overrasket over, at jeg kan blive enig med De Radikale om det, for vi har faktisk lige lavet en aftale om det.
Vi har afsat midler til forsøg med talentudvikling på musikskoler med særlig fokus på, hvad man kan gøre for børn og unge fra økonomisk ressourcesvage familier.
Til gengæld er jeg lidt ked af at finde ud af, at De Radikale åbenbart tænker så meget hurtigere end os andre.
Jeg tror for mit vedkommende, at jeg har brug for at se lidt på resultaterne af de forsøgsprojekter, vi nu heldigvis har penge til at sætte i gang, inden jeg kan nå til kvalificerede konklusioner om, hvordan vi bedst hjælper børnene fra de ikke økonomisk stærke familier.
Der er jeg så tilsyneladende De Radikale underlegen, for de har allerede skruet en model sammen i dette beslutningsforslag.
Nu håber jeg, at vi i forlængelse af det kommende arbejde på området kan få nogle konstruktive drøftelser af, hvordan vi gør.
Men uden sådan at være en, der skuffer alt for meget, så vil jeg sige, at det her forslag virker en lille smule forhastet.
Her tænker jeg ikke kun på den netop indgåede aftale, som blev indgået lige i de dage, hvor det her forslag blev fremsat, jeg tænker også på selve forslaget.
Det nævnes så, at vi har gennemført beregninger, der viser, at der for dette beløb kan oprettes 3.000-5.000 fripladser.
Det er da også rigtigt, at embedsmændene har tygget sig frem til det tal på et fremskredent tidspunkt i forbindelse med finanslovforhandlingerne.
Men det skal nævnes – hvad det ikke er blevet i forslagets bemærkninger – at beregningen tager udgangspunkt i elevbetalingen, så den rette formulering er nok snarere, at det er temmelig skønsmæssigt beregnet, at en pulje på 10 mio. kr. kan dække elevbetalingen for 3.0005.000 fripladser.
Elevbetalingen dækker jo kun op til en tredjedel af udgifterne, så selv om vi har afsat en pulje på 10 mio. kr., så ville vi jo stadig væk efterlade en regning på yderligere 20 mio. kr., som skulle betales.
Man må gå ud fra, at fripladserne er nye pladser, forudsætningen er jo, at det er nye elever, der af økonomiske grunde ikke går på musikskole nu.
Det kan godt være, at kommunerne vil være med til det, men de skal trods alt finde Fttm.023.fm Page 1613
Thursday, February 9, 2006 4:52 PM
de 20 mio. kr. Bare, så alle er klar over, at de 10 mio. kr., der bliver talt om, altså langtfra er hele udgiften.
Så jo, jeg er på regeringens vegne positiv over for forslaget, jeg er helt enig i, at alle skal have en chance for at udvikle deres musikalske talenter.
Derfor er jeg altså også positiv over for, at vi har indgået en aftale om at se på de her ting, at vi gør noget for at hjælpe børn med en økonomisk mindre begunstiget baggrund med at udvikle deres talenter inden for musikken, og det vil vi så også gøre med den nye pulje under Kunstrådet.
Så selv om jeg synes, at det er et sympatisk forslag, Det Radikale Venstre her fremlægger, synes jeg oprigtig talt, at det måske er kommet sådan lidt sent ind i debatten, i forhold til at vi allerede har gennemført ændringer, som svarer præcis til det, som forslaget her handler om.
Vi vil afvente resultatet af den udviklingspulje, som vi selv har afsat sammen med Det Radikale Venstre, inden vi tager stilling til den videre proces, og det vil sige, at vi ikke kan støtte det forslag, der ligger her.
Jeg er meget glad for ordførerens engagement og helt forståelige kærlighed til området, og også at ordføreren forsøger at gøre en forskel, og det lytter jeg selvfølgelig til.
Men lad os tage tingene punkt for punkt.
Nej, jeg vil under ingen omstændigheder være med til at give kompensation til museer, der allerede har sikret gratis entré for børn og unge.
Det ville da være det mest ulogiske, man overhovedet kunne forestille sig i den her verden.
Der har man jo en gratis entré, de mister ikke noget ved, at der nu kommer gratis entré, de mister ikke nogen penge.
Det her er ikke en støtte på den måde, at man siger, at der er nogle museer, der skal have nogle penge.
Nej, det er Fttm.023.fm Page 1612 Thursday, February 9, 2006 4:52 PM
en sikring af, at børn og unge skal have gratis adgang til vores museer.
Det er den ene del af det.
Den anden del af det er revisionsklausulen.
Som jeg også nævnte heroppefra, er regeringen meget indstillet på at evaluere og se på, om vi kan gøre det bedre.
Det har vi også indført i vores almindelige lovevalueringsprogram, som betyder, at vi kigger på loven her igen om 3 år.
Hvad vi så skal kalde det, vil jeg meget gerne diskutere under udvalgsbehandlingen, om det skal være en egentlig revisionsklausul.
Jeg er helt åben over for, at hvis vi bliver klogere, så skal vi gøre det anderledes.
det må vi lige drøfte under udvalgsbehandlingen, det er jeg meget positiv over for.
Hermed sluttede forhandlingen, og lovforslaget overgik derefter til anden behandling.
Afstemning